
 Nr. 225/06.02.2026
 
A N U N Ț


Primăria comunei Bujoreni, județul Vâlcea derulează procedura de desemnare a consilierului de etică, potrivit prevederilor H.G. nr. 931/2021 privind procedura de desemnare, atribuțiile, modalitatea de organizare a activității și procedura de evaluare a performanțelor profesionale individuale ale consilierului de etică, precum și pentru aprobarea modalității de raportare a instituțiilor și autorităților în scopul asigurării implementării, monitorizării și controlului respectării principiilor și normelor privind conduita funcționarilor publici.

Dosarele de candidatură ale funcționarilor publici care își manifestă opțiunea de a dobândi calitatea de consilier de etică se depun în perioada 16.02.2026 – 20.02.2026 la Compartimentul Juridic și Resurse Umane, și cuprind următoarele documente: 
a) scrisoare de intenţie, din care să rezulte cel puţin următoarele informaţii: motivaţia funcţionarului public pentru a dobândi calitatea de consilier de etică, asumarea faptului că prezintă deschidere şi disponibilitate pentru îndeplinirea atribuţiilor ce revin consilierului de etică, precum şi argumentele care îl recomandă pentru a îndeplini calitatea de consilier de etică; 
b) copie a actului administrativ de numire a funcţionarului public în funcţia publică deţinută; 
c) copie a diplomei de licenţă; 
d) declaraţia de integritate prevăzută în Anexa la prezentul anunț.

 	Condițiile pe care funcționarul public trebuie să le îndeplinească, în vederea dobândirii calității de consilier de etică sunt: 
a) este funcţionar public definitiv; 
b) ocupă o funcţie publică din clasa I; 
c) are, de regulă, studii superioare în domeniul ştiinţe sociale, astfel cum este definit acest domeniu de studii în condiţiile legislaţiei specifice; 
d) prezintă deschidere şi disponibilitate pentru îndeplinirea atribuţiilor care îi revin consilierului de etică în conformitate cu prevederile O.U. nr.57/2019 privind Codul administrativ, cu modificările și completările ulterioare; 
e) are o probitate morală recunoscută; 
f) nu i s-a aplicat o sancţiune disciplinară, care nu a fost radiată în condiţiile legii; 
g) faţă de persoana sa nu este în curs de desfăşurare cercetarea administrativă în cadrul procedurii disciplinare, în condiţiile legii; 
h) faţă de persoana sa nu a fost dispusă începerea urmăririi penale pentru săvârşirea unei infracţiuni contra securităţii naţionale, contra autorităţii, infracţiuni de corupţie sau de serviciu, infracţiuni de fals ori contra înfăptuirii justiţiei; 
i) nu se află într-o procedură de evaluare desfăşurată de autoritatea responsabilă de asigurarea integrităţii în exercitarea demnităţilor şi funcţiilor publice şi prevenirea corupţiei instituţionale, în condiţiile legii; 
j) nu se află în niciuna dintre situaţiile de incompatibilitate cu calitatea de consilier de etică prevăzute la art. 453 din O.U. nr.57/2019 privind Codul administrativ, cu modificările și completările ulterioare, respectiv: 
a) este soţ, rudă sau afin până la gradul al IV-lea inclusiv cu conducătorul autorităţii sau instituţiei publice sau cu înlocuitorul de drept al acestuia; 
b) are relaţii patrimoniale sau de afaceri cu oricare dintre persoanele prevăzute la lit. a); 
c) este membru sau secretar în comisia de disciplină constituită în cadrul autorităţii sau instituţiei publice.

 	Calendarul de desfășurare a procedurii de desemnare a consilierului de etică:

16.02.2026 – 20.02.2026 - depunerea dosarelor de candidatură;

23.02.2026-24.02.2026 - verificarea și selectarea dosarelor de candidatură depuse de funcționarii publici;

26.02.2026 ora 10:00 - interviul de evaluare a abilităților de comunicare, precum și a cunoștințelor teoretice ale funcționarilor publici selectați;

Interviul poate fi susținut doar de către funcționarii publici ale căror dosare de candidatură au fost admise la selecția dosarelor de candidatură.

 Interviul se realizează conform planului de interviu întocmit de Compartimentul Juridic și Resurse Umane și aprobat de către conducătorul instituției publice. Criteriile de evaluare pentru stabilirea planului de interviu sunt: 
- abilităţile de comunicare; 
- cunoştinţele teoretice cu privire la normele şi standardele de conduită prevăzute în partea a VI-a titlul II capitolul V secţiunea a 2-a din O.U.G. nr. 57/2019, cu modificările şi completările ulterioare; 
- capacitatea de analiză şi sinteză; 
- motivaţia candidatului; 
- comportamentul în situaţiile de criză; 
Nu se pot adresa întrebări referitoare la opiniile politice ale candidatului, activitatea sindicală, religie, etnie, starea materială, originea socială sau care pot constitui discriminare în condiţiile legii.

Atribuţiile consilierului de etică (art. 454 din Ordonanţa de urgenţă a Guvernului nr. 57/2019, cu modificările și completările ulterioare).
În exercitarea rolului activ de prevenire a încălcării principiilor și normelor de conduită, consilierul
de etică îndeplinește următoarele atribuții:
a) monitorizează modul de aplicare și respectare a principiilor și normelor de conduită de către
funcționarii publici din cadrul autorității sau instituției publice și întocmește rapoarte și analize cu privire la acestea;
b) desfășoară activitatea de consiliere etică, pe baza solicitării scrise a funcționarilor publici sau la
inițiativa sa atunci când funcționarul public nu i se adresează cu o solicitare, însă din conduita adoptată
rezultă nevoia de ameliorare a comportamentului acestuia;
c) elaborează analize privind cauzele, riscurile și vulnerabilitățile care se manifestă în activitatea
funcționarilor publici din cadrul autorității sau instituției publice și care ar putea determina o încălcare a
principiilor și normelor de conduită, pe care le înaintează conducătorului autorității sau instituției publice, și propune măsuri pentru înlăturarea cauzelor, diminuarea riscurilor și a vulnerabilităților;
d) organizează sesiuni de informare a funcționarilor publici cu privire la normele de etică, modificări ale
cadrului normativ în domeniul eticii și integrității sau care instituie obligații pentru autoritățile și instituțiile publice pentru respectarea drepturilor cetățenilor în relația cu administrația publică sau cu autoritatea sau instituția publică respectivă;
e) semnalează practici sau proceduri instituționale care ar putea conduce la încălcarea principiilor și
normelor de conduită în activitatea funcționarilor publici;
f) analizează sesizările și reclamațiile formulate de cetățeni și de ceilalți beneficiari ai activității autorității sau instituției publice cu privire la comportamentul personalului care asigură relația directă cu cetățenii și formulează recomandări cu caracter general, fără a interveni în activitatea comisiilor de disciplină;
g) poate adresa în mod direct întrebări sau aplica chestionare cetățenilor și beneficiarilor direcți ai
activității autorității sau instituției publice cu privire la comportamentul personalului care asigură relația
cu publicul, precum și cu privire la opinia acestora despre calitatea serviciilor oferite de autoritatea sau
instituția publică respective





PRIMARUL COMUNEI,                                                                        
        Gheorghe GÎNGU   			          SECRETARUL GENERAL AL COMUNEI,
                                                                                                                          Alina-Elena GĂITĂNARU
  …………………………….………………			                                                           …………………………….………………

